
องค์การบริหารส่วนตำบลนาวง
อำเภอห้วยยอด   จังหวัดตรัง

 (
ส่วนที่ 1
 
บทนำ
)************************


1.1  บทนำ
	ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548 และระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. (ฉบับที่ ๒) พ.ศ.๒๕๕๙  กำหนดให้จัดทำแผนดำเนินงานเพื่อแสดงถึงรายละเอียดแผนงาน/โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้นแผนการดำเนินงานเป็นเอกสารที่ระบุแผนงาน/โครงการ/กิจกรรมทั้งหมดที่จะดำเนินการในปีงบประมาณนั้นทำให้แนวทางในการดำเนินงานในปีงบประมาณนั้นขององค์กรปกครองส่วนท้องถิ่นมีความชัดเจนในการปฏิบัติมากขึ้นมีการประสานและบูรณาการการทำงานกับหน่วยงานและการจำแนกรายละเอียดต่างๆของแผนงาน/โครงการในแผนการดำเนินงานจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย
1.2  วัตถุประสงค์ของแผนการดำเนินงาน
1. เพื่อเป็นแนวทางในการดำเนินงานของ อบต.นาวง ในปีงบประมาณ พ.ศ.256๑ ให้มีความชัดเจนในการปฏิบัติ
2. เพื่อแสดงถึงรายละเอียดของแผนงาน/โครงการ และกิจกรรมที่ดำเนินการจริงทั้งหมดในพื้นที่ อบต. นาวง ในปีงบประมาณ พ.ศ. 256๑
3. เพื่อความสะดวกในการประสานและบูรณาการการทำงานกับหน่วยงานต่าง ๆ ที่จะดำเนินแผนงาน/โครงการหรือกิจกรรมในพื้นที่ของ อบต.นาวง
1.3  ขั้นตอนการจัดทำแผนการดำเนินงาน
	1. การเก็บรวบรวมข้อมูลคณะกรรมการสนับสนุนการจัดทำแผนพัฒนา อบต. รวบรวมแผนงาน / โครงการ  หรือกิจกรรมที่  อบต. ดำเนินการเองและของหน่วยงานอื่น ๆ ที่ดำเนินการในพื้นที่ของอบต.
	2. การจัดทำร่างแผนการดำเนินงานคณะกรรมการสนับสนุนการจัดทำแผนพัฒนา อบต. จัดทำร่างแผนการดำเนินงานโดยพิจารณาแผนงาน / โครงการ ให้มีความสอดคล้องกับยุทธศาสตร์การพัฒนาและแผนพัฒนาท้องถิ่นสี่ปี
	3. การประกาศแผนการดำเนินงานคณะกรรมการสนับสนุนการจัดทำแผนพัฒนา อบต. นำร่างแผนการดำเนินงานเสนอคณะกรรมการพัฒนา อบต. พิจารณาเพื่อเสนอผู้บริหารท้องถิ่นให้ความเห็นชอบ แล้วประกาศเป็นแผนการดำเนินงาน โดยให้จัดทำเป็นประกาศ และปิดประกาศโดยเปิดเผย

1.4  ประโยชน์ของแผนการดำเนินงาน
		1.  มีความชัดเจนในการดำเนินงานตามแผนงาน / โครงการ และกิจกรรมต่าง ๆ
2.  แสดงถึงความสอดคล้อง ระหว่างยุทธศาสตร์การพัฒนา แผนพัฒนาท้องถิ่นสี่ปี และ 
     งบประมาณรายจ่ายประจำปี
		3.  เพื่อความสะดวกในการปฏิบัติงานตามแผนงาน / โครงการ
4.  เพื่อความสะดวกและง่ายในการติดตามและประเมินผลการดำเนินงานตามแผนงาน/  
     โครงการ และกิจกรรมต่าง ๆ ในปีนั้น		
5. เป็นการประสานและบูรณาการการทำงานกับหน่วยงานต่างๆ
6. การจัดทำแผนการดำเนินงานจะทำให้การติดตามประเมินผลเมื่อสิ้นปีมีความสะดวก
มากขึ้น

